বুধবার প্রথম আলো – গ্রামীণফোন এর আয়োজনে এই প্রতিযোগীতায় প্রাথমিক পর্যায়ে বিজয়ী জেলার ১৬ স্কুলের মধ্যে ১৫ স্কুলের শিক্ষার্থীরা অংশ নেয়। সকাল সাড়ে ৮ টায় রেজিষ্টেশন শুরু হয়। প্রতিযোগীতা শুরু হয় সকাল ১০ টায়। দুপুর দুইটা পর্যন্ত বিভিন্ন ধাপে বিভিন্ন বিষয়ে প্রতিযোগীতা অনুষ্ঠিত হয়। সবশেষে সবোর্চ্চ নম্বর পেয়ে সেরা স্কুল হিসাবে নির্বাচিত হয় গাংনী সন্ধানী স্কুল এন্ড কলেজ। গ্রুপ ভিত্তিক আলোচনায় এই স্কুলের ১০ শিক্ষার্থী বিজয়ী হয়। তার মধ্যে সেরা ৫ জনকে বিভাগীয় পর্যায়ে অংশ নেওয়ার জন্য নির্বাচিত করা হয়। মেহেরপুর সরকারী কলেজের বাংলা বিভাগের প্রভাষক বিপ্রদাস সরকার অনুষ্ঠানে বিচারক হিসাবে দায়িত্ব পালন করেন। অনুষ্ঠানটি সার্বিক সহযোগীতা করেণ প্রথম আলোর মেহেরপুর প্রতিনিধি তুহিন আরণ্য।